शीत लहर से ठिठुरा संभाग
होशंगाबाद| मौसम पूरी तरह सर्द हो चुका है, कड़ाके की ठंड है। शाम-सुबह और रात में शीतलहर का असर है। ओंस गिरने से मौसम में पहले से अधिक ठंडक बढ़ गई है। पूरे संभाग में कंपकपाने वाली ठंड पड़ने लगी है। नए साल का जश्न मनाने मढ़ई और पचमढ़ी पहुंचे पर्यटक ठंड से ठिठुर रहे हैं। वे अलावा का सहारा ले रहे हैं। ठिठुरा देने वाली कड़ाके की ठंड के बीच हिल स्टेशन पचमढ़ी में न्यूनतम तापमान 5.5 और होशंगाबाद में 8.0 डिग्री पर पहुंच गया है। दिन में गुनगुनी धूप से लोग थोड़ी राहत महसूस करते हैं। शनिवार शाम से ही ठंडी हवा चलने से रात में ठंड तेज हो गई। संभाग के बैतूल जिले में पारा लुढ़ककर 5.5 डिग्री तक आ गया है। जिले में कई जगह ओंस की बूंदें जमने की खबर है।
होशंगाबाद| पचमढ़ी में नए वर्ष के स्वागत के लिए हजारों सैलानी पहुंच चुके हंै। यहां सभी होटल व गेस्टहाउस फुल हो चुके हैं। दिल्ली, महाराष्ट्र, गुजरात, राजस्थान के अलावा न्यूजीलैंड व कनाडा से आए 4000 से ज्यादा पर्यटकों ने शनिवार को गुलाबी ठंड के बीच मौसम का लुत्फ उठाया। मप्र टूरिज्म के क्षेत्रीय प्रबंधक प्रकाश उपाध्याय ने बताया निजी होटल,टूरिज्म के होटल, गेस्ट हाउस, निजी स्कूल, धर्मशाला व हाल को मिलाकर करीब 550 से अधिक कमरे ठहरने के लिए हैं। कुछ मकान मालिकों ने भी सस्ती दरों पर मेहमानों को रखा है। नए साल के लिए टूरिज्म की और से विशेष डिनर 2200 रुपए प्रति कपल रखा है। सांस्कृतिक कार्यक्रम व आर्केस्टा का आयोजन भी किया जा रहा है। देश के कई राज्यों दिल्ली, महाराष्ट्र, गुजरात, राजस्थान, पं. बंगाल, मप्र, उत्तर प्रदेश, के अलावा न्यूजीलैंड व कनाडा के अप्रवासी भारती भी घूमने आए है।
नए साल के स्वागत के लिए तैयार पचमढ़ी
फोटो| नरेंद्र कुशवाह
mag_Deva hin_Deva hin_Deva hin_Deva mar_Deva